**CroMSIC**

**Međunarodna udruga studenata medicine Hrvatska** (Croatian MedicalStudents' International Committee) studentska je organizacija koja djeluje pri četiri medicinska fakulteta - u Osijeku,Rijeci, Splitu i Zagrebu. Osnovana je 1991. godine , a jedna od najznačajnijih aktivnosti koje se navode u tom vremenu je suradnja s UNHCR-om i stranim studentima na akcijama cijepljenja izbjeglica i vojnika s prvih crta bojišnice Domovinskog rata.

**CroMSIC** je ravnopravna članica [**IFMSA**](https://ifmsa.org/)**-e (International FederationofMedicalStudents’ Associations)**. IFMSA je međunarodna neprofitna organizacija koja okuplja, koordinira i zastupa više od 1,3 milijuna studenata medicine. Osnovana je davne 1951. godine u Londonu, a trenutno zastupa nešto više od 130 nacionalnih organizacija iz svih kutaka svijeta. IFMSA je priznata kao legitimni zastupnik studenata medicine i službeni partner Ujedinjenih naroda, Svjetske zdravstvene organizacije, Svjetskog udruženja liječnika, te mnogih profesionalnih i međunarodnih organizacija i institucija.

Kao studenti medicine smatramo da nam je **dužnost baviti se socijalnim i javnozdravstvenim problemima našeg društva**. Stoga kroz brojne projekte i akcije djelujemo na području mentalnog, spolnog i reproduktivnog zdravlja, zaštiti i promoviranju ljudskih prava, prevenciji od malignih oboljenja, ali i obrazovanja studenata medicine tečajevima kliničkih, kirurških i radioloških vještina.

Aktivnost kojom se posebno ponosimo je **razmjena studenata** među članicama federacije u trajanju od mjesec dana. Cijele godine ugošćujemo studente iz svih dijelova svijeta. Tijekom boravka ovdje studenti odlaze na praksu u bolnice, ili sudjeluju u izradi znanstvenih radova. Istu priliku pružamo svojim članovima, koji kroz rad u udruzi i sudjelovanjem na raznim događanjima stječu pravo odlaska na razmjenu diljem svijeta.

Ponosni smo što u Zagrebu brojimo više od 520 aktivnih članova i veselimo se svakom novom članu!

Iskoristite priliku i **učlanite se** registracijom na linku [zagreb.cromsic.hr/Registracija](https://zagreb.cromsic.hr/Registracija).

Za više informacija posjetite nas na [cromsic.hr](http://cromsic.hr), [zagreb.cromsic.hr](https://zagreb.cromsic.hr) ili na facebook stranici [CroMSIC Zagreb](https://www.facebook.com/CroMSIC.Zagreb/) ili nas kontaktirajte na lczg@cromsic.hr